title: 2008/168/EK: A Bizottság határozata ( 2008. február 20. ) az európai vidékfejlesztési hálózat szervezeti felépítésének megállapításáról

text:
               29.2.2008

               HU

               Az Európai Unió Hivatalos Lapja

               L 56/31

      A BIZOTTSÁG HATÁROZATA

   (2008. február 20.)
   az európai vidékfejlesztési hálózat szervezeti felépítésének megállapításáról
   (2008/168/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról szóló, 2005. szeptember 20-i 1698/2005/EK tanácsi rendeletre (1) és különösen annak 91. cikkére,
   mivel:

               (1)

               Az 1698/2005/EK rendelet 67. cikkének megfelelően európai vidékfejlesztési hálózat jött létre a nemzeti hálózatok, valamint a közösségi szintű vidékfejlesztés területén tevékenykedő szervezetek és közigazgatási szervek hálózatba szervezése céljából. A hálózat szervezeti felépítésének meghatározása érdekében végrehajtási szabályokat kell megállapítani.

               (2)

               Az európai vidékfejlesztési hálózat keretében koordinációs bizottságot kell létrehozni az 1698/2005/EK rendelet 67. cikkének a)–f) pontjában szereplő tevékenységek előkészítése és végrehajtása céljából. Meg kell határozni a koordinációs bizottság szervezeti felépítését, feladatait és eljárási szabályait.

               (3)

               A koordinációs bizottságon belül külön LEADER-albizottságot kell létrehozni az 1698/2005/EK rendelet 67. cikkének f) pontjában említett nemzeti hálózatok és transznacionális együttműködési kezdeményezések támogatása végett. Meg kell határozni ezen albizottság összetételét és feladatait.

               (4)

               Létre kell hozni a vidékfejlesztési programok értékelésének szakértői bizottságát annak érdekében, hogy az 1698/2005/EK rendelet 67. cikke e) pontjának megfelelően szakértői hálózat jöjjön létre és működjön a szakmai tapasztalatcsere, valamint a vidékfejlesztési politika végrehajtásának és értékelésének elősegítése céljából. Meg kell határozni e bizottság összetételét és feladatait is.

               (5)

               Az e határozatban előírt intézkedések összhangban vannak a vidékfejlesztési bizottság véleményével,

         A KÖVETKEZŐKÉPPEN HATÁROZOTT:
   1. cikk
   A koordinációs bizottság
   (1)   Létrejön az európai vidékfejlesztési hálózat koordinációs bizottsága.
   (2)   A koordinációs bizottság feladatai különösen:

               a)

               támogatja a Bizottságot az 1698/2005/EK rendelet 67. cikkének a)–f) pontjában szereplő tevékenységek előkészítésében és végrehajtásában;

               b)

               biztosítja az európai vidékfejlesztési hálózat, az 1698/2005/EK rendelet 68. cikkében említett nemzeti vidéki hálózatok, valamint a közösségi szintű vidékfejlesztés területén tevékenykedő szervezetek közötti koordinációt;

               c)

               tájékoztatja a Bizottságot az európai vidékfejlesztési hálózat éves munkaprogramjáról, valamint közreműködik az európai vidékfejlesztési hálózat keretében megvalósítandó tematikus programok kiválasztásában és koordinációjában;

               d)

               amennyiben szükséges, javaslatot tesz a Bizottságnak tematikus munkacsoportok felállítására.

         Az 5. cikkben említett értékelő hálózat munkájával kapcsolatos tevékenységek nem tartoznak az első albekezdésben említett feladatok közé.
   2. cikk
   A koordinációs bizottság kinevezése és működése
   (1)   A koordinációs bizottság 69 tagból áll, amelyből:

               a)

               27 tag az illetékes nemzeti hatóságok képviselője (tagállamonként 1 képviselő);

               b)

               27 tag a nemzeti vidéki hálózatok képviselője (tagállamonként 1 képviselő);

               c)

               12 tag a közösségi szintű vidékfejlesztés területén tevékenykedő szervezetek képviselője;

               d)

               2 tag a 4. cikkben szereplő LEADER-albizottság képviselője;

               e)

               1 tag az 1698/2005/EK rendelet 62. cikkében említett helyi akciócsoportokat képviselő európai szervezet képviselője.

         (2)   Az (1) bekezdés c) pontjában szereplő szervezeteket a Bizottság választja ki a 2004/391/EK bizottsági határozattal (2) létrehozott vidékfejlesztési tanácsadó csoport tagjai közül, miután kikérte ennek a csoportnak a véleményét.
   A Bizottság a következő célkitűzések mindegyike tekintetében legfeljebb négy szervezetet választhat ki azok közül, amelyek fő célja és tevékenysége megfelel ezen célkitűzéseknek:

               a)

               a mezőgazdasági és erdőgazdálkodási ágazat versenyképességének javítása;

               b)

               a környezet és a táj állapotának javítása;

               c)

               a vidéki élet minőségének javítása és a vidéki gazdaság diverzifikációja.

         A kiválasztott szervezetek kijelölik azt a tagjukat, aki képviseli a szervezetet a koordinációs bizottságban.
   (3)   A koordinációs bizottság elnöke a Bizottság képviselője. Az elnök köteles évente legalább egy alkalommal összehívni a koordinációs bizottságot.
   3. cikk
   A tematikus munkacsoport
   (1)   Az 1. cikk (2) bekezdése d) pontjának megfelelően tematikus munkacsoportot meghatározott feladat ellátására lehet létrehozni; elnöke a Bizottság képviselője.
   (2)   A tematikus munkacsoportnak nem lehet tizenötnél több tagja. A tagokat a Bizottság nevezi ki a koordinációs bizottság javaslatának figyelembevételével.
   (3)   A munkacsoport rendszeresen beszámol a koordinációs bizottságnak feladatai teljesítéséről. A tematikus munkacsoport a létrehozását követő két éven belül tevékenységének eredményeit összegző jelentést nyújt be a koordinációs bizottság ülésére.
   4. cikk
   A LEADER-albizottság
   (1)   A koordinációs bizottságon belül LEADER-albizottság alakul.
   (2)   A LEADER-albizottság feladatai különösen:

               a)

               segíti a koordinációs bizottság munkáját;

               b)

               tájékoztatja a Bizottságot az európai vidékfejlesztési hálózat éves munkaprogramjának a LEADER-tengelyt érintő részéről, valamint közreműködik az e területre vonatkozó tematikus programok kiválasztásában és koordinációjában;

               c)

               segíti a Bizottságot az 1698/2005/EK rendelet 67. cikkének f) pontjában szereplő transznacionális együttműködési projektek végrehajtásának figyelemmel kísérésében;

               d)

               tevékenységéről rendszeresen beszámol a koordinációs bizottságnak.

         (3)   A LEADER-albizottság 67 tagból áll, amelyből:

               a)

               27 tag az illetékes nemzeti hatóságok képviselője (tagállamonként 1 képviselő);

               b)

               27 tag a nemzeti vidéki hálózatok képviselője (tagállamonként 1 képviselő);

               c)

               1 tag az 1698/2005/EK rendelet 62. cikkében említett helyi akciócsoportokat képviselő európai szervezet képviselője;

               d)

               12 tag a közösségi szintű vidékfejlesztés területén tevékenykedő szervezetek képviselője.

         (4)   A LEADER-albizottság elnöke a Bizottság képviselője. Az elnök köteles évente legalább egy alkalommal összehívni a LEADER-albizottságot.
   A LEADER-albizottság kijelöli azt a két tagját, akik képviselik az albizottságot a koordinációs bizottságban.
   5. cikk
   Szakértői értékelő bizottság
   (1)   Létrejön a vidékfejlesztési programok szakértői értékelő bizottsága (a továbbiakban: szakértői értékelő bizottság).
   (2)   A szakértői értékelő bizottság nyomon követi az 1698/2005/EK rendeletnek a szakmai tapasztalatcserével, valamint a vidékfejlesztési politika értékelésére vonatkozó legjobb gyakorlattal összefüggő 67. cikkének e) pontjában említett szakértői értékelő hálózat munkáját, így különösen:

               a)

               tájékoztatja a Bizottságot a szakértői értékelő hálózat éves munkaprogramjáról;

               b)

               közreműködik az értékelésre vonatkozó tematikus programok kiválasztásában és koordinációjában;

               c)

               figyelemmel kíséri a folyamatban lévő értékelések végrehajtását.

         A szakértői értékelő bizottság rendszeresen tájékoztatja tevékenységéről a koordinációs bizottságot.
   (3)   A szakértői értékelő bizottság az illetékes nemzeti hatóságok 2-2 képviselőjéből áll, elnöke a Bizottság képviselője.
   6. cikk
   Közös szabályok
   (1)   A Bizottság és az Európai Közösség érdekelt ügynökségeinek képviselői részt vehetnek a koordinációs bizottság és a tematikus munkacsoportok ülésein. A koordinációs bizottság és a tematikus munkacsoportok elnökei a munkába bevonhatnak olyan külső szakértőket és megfigyelőket, akik a napirenden szereplő kérdésekben speciális szakértelemmel rendelkeznek.
   (2)   A bizottságok és a tematikus munkacsoportok a Bizottság által megállapított eljárásoknak és menetrendnek megfelelően, rendszerint a Bizottság épületeiben üléseznek.
   (3)   A bizottságok a Bizottság által elfogadott eljárásiszabályzat-minta alapján fogadják el saját eljárási szabályzatukat.
   (4)   A Bizottság az érintett dokumentum eredeti nyelvén közzéteheti az interneten a bizottságok bármely összegzését, következtetését illetve annak részletét, vagy munkadokumentumát.
   (5)   A tagoknak a bizottságok és a tematikus munkacsoportok üléseivel összefüggő utazási és tartózkodási költségeit a Bizottság az érvényben lévő intézkedéseinek megfelelően visszatéríti. A tagok munkájukért nem részesülnek díjazásban.
   7. cikk
   A hatálybalépés időpontja
   E határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2008. február 20-án.

            a Bizottság részéről

         Mariann FISCHER BOEL

            a Bizottság tagja

      (1)  HL L 277., 2005.10.21., 1. o. A legutóbb a 2012/2006/EK rendelettel (HL L 384., 2006.12.29., 8. o.) módosított rendelet.

      (2)  HL L 120., 2004.4.24., 50. o.


title: 2011/556/EU, Euratom: Az Európai Parlament határozata ( 2011. május 10. ) a Kutatási Végrehajtó Ügynökség 2009-es pénzügyi évre vonatkozó költségvetésének végrehajtása alóli mentesítésről

text:
               27.9.2011

               HU

               Az Európai Unió Hivatalos Lapja

               L 250/85

         AZ EURÓPAI PARLAMENT HATÁROZATA
   (2011. május 10.)
   a Kutatási Végrehajtó Ügynökség 2009-es pénzügyi évre vonatkozó költségvetésének végrehajtása alóli mentesítésről
   (2011/556/EU, Euratom)
   AZ EURÓPAI PARLAMENT,

               —

               tekintettel az Európai Unió 2009-es pénzügyi évre szóló általános költségvetésére (1),

               —

               tekintettel az Európai Unió 2009-es pénzügyi évre vonatkozó éves beszámolójára (SEC(2010) 963 – C7-0211/2010) (2),

               —

               tekintettel a Kutatási Végrehajtó Ügynökség 2009-es pénzügyi évre vonatkozó végleges éves beszámolójára,

               —

               tekintettel a 2008. évi mentesítés nyomon követéséről szóló bizottsági jelentésre (COM(2010) 650), és az azt kísérő bizottsági szolgálati munkadokumentumokra (SEC(2010) 1437 és SEC(2010) 1438),

               —

               tekintettel a Bizottság 2009. évi igazgatási eredményeinek összefoglalásáról szóló, 2010. június 2-i bizottsági közleményre (COM(2010) 281),

               —

               tekintettel a Bizottságnak a 2009-ben elvégzett belső ellenőrzésekről szóló, a mentesítésért felelős hatóság számára készített éves jelentésére (COM(2010) 447) és az azt kísérő bizottsági szolgálati munkadokumentumra (SEC(2010) 994),

               —

               tekintettel a Számvevőszéknek a Kutatási Végrehajtó Ügynökség 2009-es pénzügyi évre vonatkozó éves beszámolójáról szóló jelentésére, az ügynökség válaszaival együtt (3),

               —

               tekintettel a Számvevőszéknek az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (4),

               —

               tekintettel a Tanács 2011. február 15-i ajánlására a 2009-es pénzügyi évre szóló költségvetés végrehajtására vonatkozóan a végrehajtó ügynökségeknek adandó mentesítésről (05893/2011 – C7-0054/2011),

               —

               tekintettel az EK-Szerződés 274., 275. és 276. cikkére, az Európai Unióról szóló szerződés 17. cikkének (1) bekezdésére, az Európai Unió működéséről szóló szerződés 317., 318. és 319. cikkére, valamint az Euratom-Szerződés 179a. és 180b. cikkére,

               —

               tekintettel az 1995/2006/EK, Euratom (5), valamint az 1525/2007/EK (6) rendelet által módosított, az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (7) és különösen annak 55., 145., 146. és 147. cikkére,

               —

               tekintettel a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló, 2002. december 19-i 58/2003/EK tanácsi rendeletre (8) és különösen annak 14. cikke (3) bekezdésére,

               —

               tekintettel a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló 58/2003/EK tanácsi rendelet alkalmazásában a végrehajtó hivatalok pénzügyi szabályozásáról szóló, 2004. szeptember 21-i 1653/2004/EK bizottsági rendeletre (9) és különösen annak 66. cikke első és második bekezdésére,

               —

               tekintettel az 58/2003/EK tanácsi rendelet alkalmazásában a kutatás területén az Emberek, a Kapacitások és az Együttműködés közösségi egyedi programok egyes területeinek igazgatásával megbízott Kutatási Végrehajtó Ügynökség létrehozásáról szóló, 2007. december 14-i 2008/46/EK bizottsági határozatra (10),

               —

               tekintettel eljárási szabályzatának 76. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a többi érintett bizottság véleményére (A7-0134/2011),

               A.

               mivel az Európai Unióról szóló szerződés 17. cikkének (1) bekezdése értelmében a Bizottság végrehajtja a költségvetést és irányítja a programokat, és mindezt az Európai Unió működéséről szóló szerződés 317. cikkének értelmében a tagállamokkal együttműködésben, saját felelősségére végzi, a hatékony és eredményes pénzgazdálkodás elveinek tiszteletben tartásával,

               1.

               megadja a mentesítést a Kutatási Végrehajtó Ügynökség igazgatója számára az ügynökség 2009-es pénzügyi évre szóló költségvetésének végrehajtására vonatkozóan;

               2.

               megjegyzéseit az Európai Unió 2009-es pénzügyi évre szóló általános költségvetésének végrehajtására (III. szakasz – Bizottság és végrehajtó ügynökségek) vonatkozó mentesítésről szóló határozatok szerves részét képező állásfoglalásában foglalja össze;

               3.

               utasítja elnökét, hogy továbbítsa ezt a határozatot, az Európai Unió 2009-es pénzügyi évre szóló általános költségvetésének végrehajtására (III. szakasz – Bizottság és végrehajtó ügynökségek) vonatkozó mentesítésről szóló határozatot és az e határozatok szerves részét képező állásfoglalást a Kutatási Végrehajtó Ügynökség igazgatójának, a Tanácsnak, a Bizottságnak, a Bíróságnak, valamint a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Jerzy BUZEK

            a főtitkár

         Klaus WELLE

      (1)  HL L 69., 2009.3.13.

      (2)  HL C 308., 2010.11.12., 1. o.

      (3)  HL C 338., 2010.12.14., 90. o.

      (4)  HL C 308., 2010.11.12., 129. o.

      (5)  HL L 390., 2006.12.30., 1. o.

      (6)  HL L 343., 2007.12.27., 9. o.

      (7)  HL L 248., 2002.9.16., 1. o

      (8)  HL L 11., 2003.1.16., 1. o.

      (9)  HL L 297., 2004.9.22., 6. o.

      (10)  HL L 11., 2008.1.15., 9. o.